কিন এর শি
কিন এর শি (চীনা: 秦二世; ফিনিন: Qín Èrshì; ম্যান্ডারিন: [tɕʰǐn ɑ̂ɻ ʂɨ̂]; ২২৯ – অক্টোবর, ২০৭ খ্রিস্টপূর্বাব্দ) ছিলেন কিন সাম্রাজ্যের দ্বিতীয় সম্রাট এবং কিন শি হুয়াংয়ের পুত্র। তিনি ২১০ থেকে ২০৭ খ্রিস্টপূর্বাব্দ কিন সাম্রাজ্য শাসন করেন। এই অল্প সময়ে তিনি ঝাও গাও দ্বারা প্রভাবিত হয়ে প্রধানমন্ত্রী ও সেনাপ্রধানসহ অনেক উচ্চপদস্থ কর্মকর্তাকে হত্যা করেন। এছাড়া তিনি বিশাল বিশাল প্রাসাদ নির্মাণ করেন, সেনা সদস্য বৃদ্ধি করেন, কর বৃদ্ধি করেন এবং যেসব দূত তার কাছে খারাপ খবর নিয়ে আসত তাদের হত্যা করেন।